เปิดชื่อ 21 หุ้นเด็ดประจำวัน เน้นกลยุทธ์ “Selective Buy” หุ้นกำไร Q4 โต!
เปิดชื่อ 21 หุ้นเด็ดประจำวัน โบรกฯเน้นกลยุทธ์ “Selective Buy” หุ้นกำไร Q4/60 โตแกร่ง!
20 ก.พ. 2561

บล.กรุงศรี จำกัด (มหาชน) ระบุในบทวิเคราะห์ โดยคาดว่า SET แกว่งตัวในกรอบ 1,800 – 1,815 จุด เนื่องจากภาวะตลาดหุ้นไทยขาดปัจจัยใหม่กระตุ้นการลงทุน โดยแม้ว่าจะมี sentiment เชิงบวกจากราคาน้ำมันที่ทรงตัวระดับสูงราว 62 US/Barrel รวมถึงแรงซื้อดักงบและปันผลปี 2561 ที่กำลังจะทยอยประกาศ
อย่างไรก็ตามตัวเลข GDP ไตรมาส 4/60 ไทยที่ออกมาต่ำกว่าคาดโดยเพิ่มขึ้น 4% (ต่ำกว่าคาดการณ์ไว้ที่ 4.3%) ,แรงกดดันจากความกังวล US Bond Yield 10 ปีที่ทรงตัวระดับสูงราว 2.9% ซึ่งอาจทำให้ FED ขึ้นดอกเบี้ยเร็วกว่าคาด ประกอบกับ Fund Flow ต่างชาติที่ยังคงไหลออกต่อเนื่องโดยเป็น Net sell ราว 4.1 หมื่นลบ. (ตั้งแต่ต้นปีจนถึงปัจจุบัน) ซึ่งจะกดดันให้ภาวะตลาดผันผวนสูง
กลยุทธ์การลงทุนวันนี้ : Selective Buy
– BANPU ราคาถ่านหินทรงตัวระดับสูงราว 105.2 US/tons และคาดการณ์กำไร 2560 เติบโต
– กลุ่มพลังงานและปิโตร (PTT ,PTTGC ,IVL) ราคาน้ำมันดิบทรงตัวระดับสูง
– PDI ราคาสังกะสีขึ้นทำ High ในรอบ 10 ปี ล่าสุด 3,585 US/Ton
– UVAN คาดกำไร 2561 เติบโตและราคาปาล์มเพิ่มขึ้น 3% จากสัปดาห์ก่อน
– TVO ราคากากถั่วเหลืองพุ่งขึ้นสูงสุดในรอบปีครึ่งล่าสุด 374 US/tons และได้ประโยชน์เงินบาทแข็งค่า
– HTC ได้ประโยชน์จากการลอยตัวน้ำตาลซึ่งทำให้ต้นทุนน้ำตาลลดลงมากที่สุดในกลุ่ม
– กลุ่มที่คาดว่างบไตรมาส 4/60 โดดเด่น IVL ,UVAN ,ORI  ,IHL ,BCH  ,TPCH ,BR ,MTLS ,SAWAD, HTC ,CENTEL, ERW ,SPA
หุ้นแนะนำวันนี้: CHG (ปิด 81.25 ซื้อ เป้า Consensus 88) ผลกำไรสุทธิไตรมาส 4/60 กลับมาฟื้นตัวจากฐานลูกค้าเงินสดกลับมาเติบโต ทำให้มาร์จิ้นเพิ่มขึ้น เบื้องต้นคาดกำไรสุทธิไตรมาส 4/60 ประมาณ 149 ล้านบาทเพิ่มขึ้น 13% จากปีก่อน